U5 (Hampurin metro)

**U5** on Hampurin metron rakenteilla oleva linja, jonka ensimmäisen osan on tarkoitus valmistua osittain vuonna 2029, ja kokonaan vuonna 2033. Valmistuessaan se tulee kulkemaan Bramfeldin kaupunginosan keskustasta Steilshoopin asuinalueen ja nykyisen Sengelmannstraßen metroaseman kautta City Nordin toimistoalueelle. Jarrestraßelle kulkevan toisen vaiheen on tarkoitus avautua kahdessa vaiheessa vuosina 2033-2035.  Myöhemmin linjan on kuitenkin tarkoitus kulkea keskustan läpi Volksparkstadionin kautta Lurupin ja Osdorfer Bornin asuinalueille, jolloin sen pituus tulee olemaan noin 29 kilometriä. Helmikuussa 2025 sovittiin, että linjaa rakennetaan molemmista päistä samanaikaisesti niin, että linja on kokonaisuudessaan valmis vuoteen 2040 mennessä. Näin ollen linja tulee liikennöimään jonkin aikaa kahtena eri linjana. 23. syyskuuta 2025 päätettiin että linjaa laajennetaan Arenen Volksparkin aiemmin suunnitellulta pääteasemalta Osdorfer Bornin asuinalueelle, aiemmin suunnitellun S-Bahn yhteyden toteutuksen sijasta, joka olisi kestänyt liian kauan. 

Linja tulee kulkemaan Sengelmannstraßen metroasemaa lukuunottamatta täysin maan alla, ja se on myös ensimmäinen täysautomatisoitu metrolinja Hampurissa. Hauptbahnhof Nordin asemalla linja tulee pysähtymään 1960-luvulla rakennetuilla ulommilla laitureilla, joita ei kuitenkaan koskaan otettu käyttöön, sillä ne rakennettiin vanhaa U4-linjaa varten, jota ei koskaan rakennettu. Sengelmannstraßen ja Hauptbahnhof Nordin välinen osuus on tarkoitus rakentaa lähes identtiseksi, kuin vanhan U4-linjan suunnitelmissa. 

## Reitti
### Ensimmäinen rakennusvaihe: Bramfeld – City Nord (Stadtpark)
; Yleiskatsaus

Ensimmäinen rakennusvaihe kulkee Bramfeldistä Steilshoopin ja eteläisen Ohlsdorfin suuren asuinalueen kautta City Nordin toimistoalueelle Winterhuden pohjoisreunalle. Linjan pituus on noin 5,8 kilometriä ja sillä on viisi asemaa. Linjan palvelemilla alueilla asuu yli 100 000 ihmistä, joista noin 30 000 tulee elämään metrolinjan välittömässä läheisyydessä, minkä lisäksi City Nordissa on noin 30 000 työpaikkaa. Sengelmannstraßen aseman alueella olevaa osuutta lukuunottamatta, reitti kulkee kokonaan maan alla.

; Yksityiskohtainen kuvaus
U5:n itäinen pääteasema on Bramfeldin metroasema samannimisen kaupunginosan keskustassa Bramfelder Dorfplatz -kadun alla. Asema palvelee noin 7 300 asukasta kävelymatkan päässä, alueen paikallista ostoskeskusta, kahta koulua ja lukuisia työpaikkoja. 13 600 matkustajan odotetaan käyttävän asemaa päivittäin.

Linja kulkee Bramfeldistä länteen uudelle Steilshoopin asemalle, joka sijaitsee samannimisen suuren asuinalueen keskellä nykyisen Steilshoopin ostoskeskuksen bussipysäkin alueella, ja edelleen uudelle Barmbek Nordin asemalle, joka sijaitsee Nordheimstraße-akselilla Fuhlsbüttler Straßen/Nordheimstraßen risteyksen ja Sahlenburger Straßen välillä. Asema tarjoaa yhteyden Asklepios Clinic Barmbekiin, joka sijaitsee välittömästi aseman lounaispuolella. Nimestä poiketen asemarakennus sijaitsee lähes yksinomaan Ohlsdorfin kaupunginosassa. Vain yksi portaikko aseman lounaisosassa sijaitsee Barmbek-Nordissa tai Barmbekin vanhan kaupunginosan alueella, joka oli olemassa vuoteen 1951 asti.  

Tämän jälkeen U5 alittaa S-Bahnin radan ja kääntyy U1-linjan reitille. Välittömästi Sengelmannstraßen itäpuolella U5 nousee pintaan, ylittää tien uuden sillan yli nykyisen U1:n suuntaisesti ja saavuttaa lopulta nykyisen Sengelmannstraßen aseman koillisesta. Tätä tarkoitusta varten asema laajennetaan neliraiteisekseksi ja sitä liikennöidään jatkossa siten, että eteläinen laituri palvelee koilliseen kulkevia junia ja pohjoinen laituri lounaaseen. U1:n lounaaseen päin kulkeva rata siirretään pohjoislaiturin pohjoispuolelle siten, että U1 pysähtyy laiturin ulommilla raiteilla (1 ja 4) ja U5 keskimmäisillä raiteilla ( 2 ja 3). Lisäksi Sengelmannstraßen alueelle rakennetaan raideyhteys U5:n ja olemassa olevan verkon välille.

Välittömästi aseman lounaispuolella U5 palaa tunneliin, jatkaa etelään ja saapuu lopulta uudelle City Nordin  metroasemalle suunnilleen nykyisen New York Ringin bussipysäkin alueelle lounais-Überseeringillä. Suluissa oleva nimi (Stadtpark) viittaa asemalta noin 250 metriä etelämpänä sijaitsevaan kaupunginpuistoon.

; Nykyinen tilanne
Linjaa on rakennettu lokakuusta 2021 lähtien, ja koekäyttö on tarkoitus aloittaa vuonna 2027 osuudella Sengelmannstraße – City Nord*.* Osuus siirtyy matkustajaliikenteeseen vuoden 2029 lopussa. Jäljelle jäävä Sengelmannstraße – Bramfeld -osuus on tarkoitus ottaa käyttöön vuonna 2033. 

### Toinen rakennusvaihe: City Nord (Stadtpark) – Jarrestraße
; Yleiskatsaus
Toinen rakennusvaihe kulkee City Nordista etelään tiheästi asutun Winterhuden alueen läpi sen eteläreunalle lähellä Osterbekin kanavaa. Yhteensä osuuden pituus on noin 2,3 kilometriä ja sillä on 2 asemaa. Reitti tulee kulkemaan kokonaan maan alla. 

; Yksityiskohtainen kuvaus
City Nordin aseman jälkeen linja alittaa Stadtparkin 1,3 kilometrin pituisessa tunnelissa ja saavuttaa Borgwegin aseman, josta on vaihtoyhteys U3:een. U5:lle rakennetaan oma asemarakennus Barmbeker Straßen alle lounaaseen päin nykyisestä asemasta. Asemat yhdistetään toisiinsa alikulkutunnelin kautta U5-aseman läntisen lippuhallin ja U3-aseman länsilaiturin välillä, jota on tarkoitus laajentaa tätä tarkoitusta varten.

Sieltä reitti seuraa B5-tietä etelään ja saapuu uudelle Jarrestraßen asemalle Winterhuden eteläreunalla, suunnilleen nykyisen Jarrestraßen bussipysäkin alueella. Asema tarjoaa yhteyden muun muassa Wilhelminian kortteliin.

; Nykyinen tilanne
Osuuden suunnittelu valmistui keväällä 2024 ja kaavoituksen hyväksymismenettely aloitettiin helmikuussa 2025. Hyväksymismenettelyn odotetaan valmistuvan vuoden 2026 alussa, joten rakentaminen voi alkaa jo vuonna 2026.

City Nord – Borgweg -osuus on määrä ottaa käyttöön vuonna 2033 yhdessä ensimmäisen rakennusvaiheen kanssa, ja Borgweg – Jarrestraße -osuus on tarkoitus ottaa käyttöön vuonna 2035. 

### Kolmas rakennusvaihe: Jarrestraße – Osdorfer Born
*Alla esitetyt suunnitelmat tarkentuvat osana suunnittelu- ja hyväksymismenettelyä.*

; Yksityiskohtainen kuvaus
U5:n jäljellä oleva reitti kulkisi Jarrestraßelta etelään Barmbek-Südin, Uhlenhorstin ja St. Georgin kaupunginosien läpi Außenalsterin itäpuolelle päärautatieasemalle kaupungin keskustaan ja sieltä pohjoiseen Rotherbaumin, Harvestehuden, Hoheluft-Westin, Eppendorfin ja Lokstedtin piirien kautta Außenalsterin länsipuolelle ja sieltä Stellingenin rautatieaseman kautta Altonaer Volksparkin urheilu- ja tapahtumapaikoille.

Osuuden pituus on noin 15,8 kilometriä ja sillä on 15 asemaa. Reitti tulee kulkemaan kokonaan maan alla.

Borgwegin ja päärautatieaseman välinen osuus vastaa suurelta osin vanhan U4:n suunnitelmia tällä alueella reitin ja asemien sijainnin suhteen. 

; Yksityiskohtainen kuvaus
Linja seuraa B5-tietä Jarrestraßen eteläpuolella edelleen kaakkoon, ylittää Osterbekin kanavan ja pysähtyy uudella Beethovenstraßen asemalla, joka tarjoaa yhteyden Barmbek-Südissä sijaitseville Uhlenhorstin ja Komponistenviertelin alueille. Linja seuraa B5-tietä, kääntyen lounaaseen Mundsburger Dammille juuri ennen nykyistä Mundsburgin metroasemaa, ja seuraa B5-tietä Mundsburger Kanalille, jonne sijoittuu uusi Uhlenhorstin asema nykyisen Mundsburger Brücken bussipysäkin paikalle.

Linja kulkee lounaaseen, ylittää Hohenfelden, ja saapuu St. Georgin metroasemalle, joka sijaitsee suunnilleen nykyisen AK St. Georgin bussipysäkin alueella. Asema tarjoaa yhteyden muun muassa Lange Reihelle, suositulle ostoskadulle, joka on tunnettu myös vilkkaasta yöelämästään.

Sieltä linja jatkuu lounaaseen päärautatieasemalle, jossa U5 pysähtyy olemassa olevan Hauptbahnhof Nordin metroaseman käyttämättömillä ulommilla raiteilla ja jossa on vaihtoyhteydet kaikille metro ja S-Bahn linjoille sekä alueelliseen ja kaukoliikenteeseen sekä kaukoliikenteen bussiliikenteeseen viereisen linja-autoaseman kautta. Lisäksi asemalta on tarkoitus rakentaa raideyhteys U5-linjan ja olemassa olevan verkon välille.

Linja kulkee päärautatieasemalta länteen U1-linjan palvelemalle Stephansplatzin asemalle. Joka on tarkoitus sulkea ja siirtää lähemmäksi nykyistä Dammtorin rautatieasemaa. Uusi asema rakennetaan neliraiteiseksi ja sillä on laiturienvälinen vaihtoyhteys U1:en ja U5:en välillä.

Dammtorin pohjoispuolella linja seuraa pääosin MetroBus-linjan 5 reittiä pohjois-luoteissuunnassa ja palvelee uutta Universitätin asemaa Grindelhofin bussipysäkin kohdalla Rotherbaumissa, sekä Grindelbergin asemaa Länsi-Harvestehudessa Bezirksamt Eimsbüttelin bussipysäkin kohdalla. Linja pysähtyy U3-linjan palvelemalla Hoheluftbrücken asemalla, jonne rakennetaan erillinen asemarakennus U5-linjaa varten. Linja jatkaa Hoheluftchausseen mukaista reittiä uudelle Gärtnerstraßen asemalle, joka sijaitsee samannimisen bussipysäkin alla Hoheluftchausseen ja Gärtnerstraßen risteyksessä. Linja kääntyy koilliseen uudelle Universitätsklinikum Eppendorfin asemalle Eppendorfin yliopistollisen sairaalan alueen pohjoispuolella. Sairaalan lisäksi asema tarjoaa myös yhteyden viereiseen asuinalueeseen läntisessä Eppendorfissa.

Linja kääntyy luoteeseen ja johtaa uudelle Behrmannplatzin asemalle Vogt-Wells-Straßen alle. Sieltä linja seuraa MetroBus-linjan 22 reittiä Julius-Vosseler-Straßea ja Koppelstraßea pitkin nykyiselle Hagenbecks Tierparkin asemalle, jossa on vaihtoyhteys U2:lle. U5-linjan asemarakennus olisi kohtisuorassa U2-asemaan nähden ja asemalta olisi suora yhteys molempien linjojen laitureiden välillä. Lisäksi rakennetaan ratayhteys U5-linjan ja nykyisen verkon välille.

Hagenbecks Tierparkin jälkeen U5 seuraa Koppelstraßea länteen uudelle Sportplatzringin asemalle, entisen Stellingenin areenan eteläpuolella, jonka alueita kehitetään parhaillaan tiheäksi, monikäyttöiseksi alueeksi, johon rakennetaan jopa 700 asuntoa. Linja seuraa Volksparkstraßea länteen nykyiselle Stellingenin S-Bahn-asemalle, jossa on vaihtomahdollisuus S-Bahn-linjoille S3 ja S5. Linja kulkee Binsbarg straßen ja Schnackenburgalleen välillä sijaitsevan teollisuusalueen läpi ja saavuttaa Arenen Volksparkin aseman Farnhornstiegin, Farnhornwegin ja Hellgrundwegin risteyksessä. Aseman vieressä sijaitsee Volksparkstadion. 

Linja jatkuu Arenen Volksparkista länteen Lurup Mitten asemalle, joka rakennetaan Lurupin kaupunginosan keskustaan. Linja jatkuu Osdorfin kaupunginosassa sijaitsevalle Osdorfer Bornin asuinalueelle, jonne linjan pääteasema rakennetaan.

; Nykyinen tilanne

Linjan suunnittelu- ja hyväksymismenettely on ollut käynnissä toukokuusta 2024 alkaen. Linja rakennetaan vuoteen 2040 mennessä siten, että sen itä ja länsiosat liikennöivät ensin erillään toisistaan. Näin linjan valmistumista voidaan nopeuttaa. Kolmas rakennusvaihe on jaettu seuraaviin osuuksiin:

Kolmannen rakennusvaiheen osuudet toteutusjärjestyksessä vaihtoehdossa A

* Jarrestraße - Hauptbahnhof Nord ja Hoheluftbrücke - Hagenbecks Tierpark
* Stephansplatz - Hoheluftbrücke ja Hagenbecks Tierpark - Stellingen
* Hauptbahnhof Nord - Stephansplatz ja Stellingen - Osdorfer Born

Kolmannen rakennusvaiheen osuudet toteutusjärjestyksessä vaihtoehdossa B

* Jarrestraße - Hauptbahnhof Nord ja Hoheluftbrücke - Hagenbecks Tierpark
* Hauptbahnhof Nord - Hoheluftbrücke ja Hagenbecks Tierpark - Osdorfer Born

Hagenbecks Tierparkin U5-linjan aseman rakennustöiden suunnitellaan alkavan 2020-luvun lopulla. Jarrestraßen ja Hauptbahnhof Nordin sekä Hoheluftbrücken ja Hagenbecks Tierparkin väliset osuudet on tarkoitus avata 2030-luvulla. Osuudet Hauptbahnhof Nordin ja Hoheluftbrücken sekä Hagenbecks Tierparkin ja Osdorfer Bornin välillä avataan vuonna 2040.

## Lähteet

## Aiheesta muualla
* UrbanRail.net